בוראק יילמאז

בוראק יילמאז (בטורקית: Burak Yılmaz, נולד ב-15 ביולי 1985) הוא כדורגלן עבר טורקי, אשר שיחק בעמדת החלוץ וכיום משמש כעוזר מאמן בקבוצת בשיקטש. יילמאז התחיל את הקריירה המקצועית שלו באנטליהספור ששיחקה אז בליגה השנייה בעמדת הקשר האחורי. בגיל 17 ערך את הופעת הבכורה שלו בקבוצה הבוגרת וכעבור שנתיים הפך לשחקן הרכב בה ועזר לה להישאר בליגה. בעונה שלאחר מכן היה שותף לעלייה של הקבוצה לליגת העל. ב-70 הופעות ליגה ששיחק עבור המועדון הוא הבקיע 17 שערים. בקיץ 2006 חתם בבשיקטש. הוא ערך את הופעת הבכורה שלו ב-6 באוגוסט 2006 נגד מאניסאספור והבקיע את השער הראשון שלו נגד קוניאספור בניצחון 1–3. בעונתו הראשונה כבש חמישה שערים ב-30 הופעות ליגה ובשיקטאש סיימה את הליגה במקום השני. בינואר 2008 עזב למאניסאספור במדיה כבש תשעה שערים ב-16 משחקי ליגה. ב-29 ביוני 2008 חתם בפנרבחצ'ה אך מיעט לקבל דקות משחק ובתום העונה הושאל לאסקישהירספור עד ינואר. בפברואר 2010, חתם בטרבזונספור. ב-15 בפברואר 2010 ערך את הופעת הבכורה שלו במועדון בתיקו 1-1 נגד בורסאספור. ב-26 בפברואר הבקיע את שער הבכורה שלו נגד אנטליהספור. הוא סיים את עונת 2010/2011 כמלך שערי המועדון בליגה עם 19 שערים וביולי 2011 האריך את חוזהו בארבע שנים נוספות. בעונה שלאחר מכן סיים כמלך שערי הליגה עם 33 שערים ב-34 הופעות ובכך שבר שיא מועדון בו החזיק פטיח טקה שכבש 31 שערים בעונת 2004/2005. ב-13 ביולי 2012 חתם לארבע שנים בגלאטסראיי תמורת חמישה מיליון אירו. ב-2 בספטמבר 2012 הבקיע את שערו הראשון עבור גלאטסראיי, בניצחון 2–3 נגד בורסאספור, שהיה גם הניצחון ה-1,000 של המועדון בליגה. ב-19 בספטמבר ערך את הופעת הבכורה שלו במדי הקבוצה בליגת האלופות ובכך הפך לכדורגלן הראשון בהיסטוריה שמשחק בליגת האלופות עם ארבעה מועדונים טורקים לאחר שעשה זאת עם בשיקטש, פנרבחצ'ה וטרבזונספור. ב-28 באוקטובר הוא הבקיע את שער ה-100 בקריירה שלו, בניצחון 0–3 נגד קייסריספור. ב-7 בנובמבר 2012 כבש שלושער בניצחון 1–3 נגד קלוז'. הוא סיים כמלך השערים של שלב הבתים בליגת האלופות באותה עונה ביחד עם כריסטיאנו רונאלדו (שישה שערים כ"א). ב-23 בנובמבר 2013 כבש את שער ה-100 שלו בליגה הטורקית בניצחון 1–2 נגד סיוואספור. ב-5 בפברואר 2016 חתם בבייג'ינג גואואן מליגת העל הסינית תמורת 10 מיליון אירו (שני מיליון מתוכם עברו לטרבזונספור כחלק מעסקת העברתו לגלאטסראיי). ב-2 באוגוסט 2017 חזר לטרבזונספור. ב-4 בינואר 2019 חזר לאחר 11 שנה לבשיקטש תמורת 1.4 מיליון אירו לעונה וחצי. ב-1 באוגוסט 2020 חתם לשנתיים בליל הצרפתית. ב-21 ביוני 2022 חתם בפורטונה סיטארד ההולנדית. ב-6 באוגוסט ערך הופעת בכורה בקבוצה וגם כבש שער בהפסד 3-1 לאייאקס. יילמאז ערך את הופעת הבכורה שלו בנבחרת טורקיה בשנת 2006 ובאותה עונה ערך עוד ארבע הופעות במדי הנבחרת, אך לאחר שסבל מירידה ביכולתו נשאר מחוץ לסגל הנבחרת. ב-17 בנובמבר 2010 ערך את הופעת הבכורה המחודשת שלו בנבחרת. ב-3 ביוני 2011 הבקיע את שער הבכורה שלו בנבחרת בתיקו 1-1 נגד בלגיה במסגרת מוקדמות יורו 2012. ב-24 במרץ 2022 החמיץ פנדל בדקות הסיום נגד פורטוגל בפלייאוף מונדיאל 2022. למחרת הוא הודיע על פרישה מהמדים הלאומיים. בשיקטש הגביע הטורקי: 2006/2007 הסופר קאפ הטורקי: 2006 טרבזונספור גביע טורקי: 2009/2010 הסופר קאפ הטורקי: 2010 גלאטסאריי אליפות טורקיה: 2012/2013, 20/4/2015 גביע טורקי: 2013/2014, 2014/2015 הסופר קאפ טורקי: 2013, 2015 ליל אליפות צרפת: 2020/2021 הסופר קאפ הצרפתי: 2021 אישיים מלך השערים בליגה הטורקית: 2011/2012, 2012/2013 שחקן העונה של ליל: 2020/2021 מדיה וקבצים בנושא בוראק יילמאז בוויקישיתוף בוראק יילמאז, ברשת החברתית אקס (טוויטר) בוראק יילמאז, ברשת החברתית אינסטגרם בוראק יילמאז, באתר Transfermarkt בוראק יילמאז, באתר Soccerway בוראק יילמאז, באתר BDFutbol בוראק יילמאז, באתר WorldFootball.net בוראק יילמאז, באתר National Football Teams בוראק יילמאז, באתר FootballDatabase.eu בוראק יילמאז, באתר ESPN פרופיל המאמן, באתר Transfermarkt